- Jeg vil ikke afvise, at jeg igen vil kunne få lyst til at opstille til Folketinget. Men foreløbig vil jeg koncentrere mine kræfter om det kommende regionsrådsvalg i 2009, siger Marian Geller (V). John Hinge Knudsen, der er formand for kandidatbestyrelsen i Venstres Aalborg Kreds Vest beklager Marian Gellers beslutning. - Desværre har vi set i Aalborg, at mange af vores vælgere stemmer på listen og ikke personligt, som der er mere tradition for i kredse ude på landet. En af vores store opgaver både til byråds- og regionsrådsvalget samt til næste folketingsvalg bliver derfor at få vælgerne til at stemme på deres lokale kandidat, siger John Hinge Knudsen.

Referat:
Marian Geller har meddelt Venstre i Aalborg Kreds Vest, at hun ikke genopstiller som folketingskandidat ved næste valg. Det sker, efter hun ikke blev valgt ind i Folketinget ved valget i november.